Navoiy va Andijon viloyatlari IIB boshliqlari o‘zgardi

Ichki ishlar vazirining shaxsiy tarkib bo‘yicha buyrug‘i bilan lavozim tayinlovlari amalga oshirildi, deya xabar berdi IIV Kadrlar bosh boshqarmasi.
Polkovnik Tasbayev Azat Damirovich Navoiy viloyati IIB boshlig‘i lavozimiga tayinlandi. U tayinlovga qadar Andijon viloyati IIB boshlig‘i lavozimida faoliyat yuritgan.
Polkovnik Raxmatullayev Ayubxon Toshxujayevich Andijon viloyati IIB boshlig‘i lavozimiga tayinlandi. U tayinlovga qadar IIV Moliya va moddiy-texnika ta’minoti departamenti boshlig‘i lavozimida faoliyat yuritgan.